# Hotel Portofino

Hotel Portofino és una sèrie de televisió britànica de 2022 dramàtica d'època creada i escrita per Matt Baker i dirigida per Adam Wimpenny.
La primera temporada, de sis episodis, es va estrenar íntegrament a la plataforma d'internet de la BBC, BritBox, el 27 de gener de 2022, mentre que a Itàlia es va emetre pel canal Sky Serie a partir del 28 de febrer de 2022. A TV3 es va començar a emetre el 2 de gener de 2023 amb bona recepció per part de l'audiència. També s'ha doblat al valencià per a À Punt, que va començar a emetre-la el 30 de juliol de 2023.

## Argument

Itàlia, 1926. Bella Ainsworth, filla d'un adinerat industrial anglès, es trasllada a Itàlia per obrir un luxós hotel d'estil britànic a la localitat lígur de Portofino, a la Riviera de Llevant. L'acompanyen el seu polèmic marit Cecil i els seus dos fills, l'Alice i el Lucian, encara marcats pels horrors de la Gran Guerra. Mentre la Bella intenta tirar endavant l'hotel i donar a la seva família un futur de benestar i independència econòmica, s'haurà d'enfrontar a l'assetjament d'un polític local i a l'ascens d'una nova amenaça, el partit feixista, que cada cop guanya més protagonisme.

## Repartiment
### Principal

* Natascha McElhone com a Bella Ainsworth, propietària de l'hotel.
* Mark Umbers com a Cecil Ainsworth, marit de la Bella.
* Lucy Akhurst com a Julia Drummond-Ward, aristòcrata i antiga amiga de lord Cecil.
* Louisa Binder com a Constance March, mainadera de la Lottie.
* Elizabeth Carling com a Betty Scanlon, cuinera de l'hotel i amiga de la Constance.
* Oliver Dench com a Lucian Ainsworth, fill de la Bella i de lord Cecil.
* Pasquale Esposito com a Vincenzo Danioni, tinent d'alcalde de Portofino i membre del Partit Nacional Feixista.
* Assad Zaman com el doctor Anish Sengupta, company de guerra del Lucian.
* Lily Frazer com a Claudine Pascal, artista i dona del Jack.
* Adam James com a Jack Turner, marxant d'art i marit de la Claudine.
* Louis Healy com a Billy Scanlon, fill de la Betty i cambrer de l'hotel.
* Anna Chancellor com a lady Latchmere.
* Imogen King com a Melissa de Vere, neta de lady Latchmere.
* Olivia Morris com a Alice Mays-Smith, filla de la Bella i el Cecil i mare de la Lottie.
* Daniele Pecci com el comte Carlo Albani.
* Lorenzo Richelmy com a Roberto Albani, fill del comte.
* Claude Scott-Mitchell com a Rose Drummond-Ward.
* Rocco Fasano com a Gianluca Bruzzone.

### Secundari

* Carolina Gonnelli com a Paola, cambrera de l'hotel.
* Petar Benčić com a Francesco, empleat de l'hotel.
* Maya Ramadan com a Lottie Mays-Smith, filla de l'Alice.
* Henry Tomlinson com el vescomte Heddon.
* Dominic Tighe com a Pelham Wingfield, excampió de tenis.
* Bethan Cullinane com a Lizzie Wingfield, dona del Pelham.

## Episodis
### Primera temporada

| Núm. d'història | Episodi | Títol en català central | Títol en valencià | Direcció | Guió | Data d'emissió original | Data d'estrena a TV3 | Data d'estrena a À Punt |
| 1 | 1 | «Primeres impressions» | «Primeres impressions» | Adam Wimpenny | Matt Baker | 27 de gener de 2022 | 2 de gener de 2023 | 30 de juliol de 2023 |
| 2 | 2 | «Lliçons» | «Classes» | Adam Wimpenny | Matt Baker | 3 de febrer de 2022 | 2 de gener de 2023 | 30 de juliol de 2023 |
| 3 | 3 | «Invitacions» | «Invitacions» | Adam Wimpenny | Matt Baker | 10 de febrer de 2022 | 3 de gener de 2023 | 6 d'agost de 2023 |
| 4 | 4 | «Revelacions» | «Revelacions» | Adam Wimpenny | Matt Baker | 17 de febrer de 2022 | 3 de gener de 2023 | 6 d'agost de 2023 |
| 5 | 5 | «Troballes» | «Descobriments» | Adam Wimpenny | Matt Baker | 24 de febrer de 2022 | 4 de gener de 2023 | 13 d'agost de 2023 |
| 6 | 6 | «Desenllaços» | «Desenllaços» | Adam Wimpenny | Matt Baker | 3 de març de 2022 | 4 de gener de 2023 | 13 d'agost de 2023 |

### Segona temporada

| Núm. d'història | Episodi | Títol en valencià | Títol en català central | Direcció | Guió | Data d'emissió original | Data d'estrena a À Punt | Data d'estrena a TV3 |
| 7 | 1 | «Retorns» | «Tornades» | Adam Wimpenny | Matt Baker | 12 de febrer de 2023 | 20 d'agost de 2023 | 8 de juliol de 2024 |
| 8 | 2 | «Aliances» | «Aliances» | Adam Wimpenny | Matt Baker | 19 de febrer de 2023 | 20 d'agost de 2023 | 8 de juliol de 2024 |
| 9 | 3 | «Reunions» | «Retrobaments» | Adam Wimpenny | Matt Baker | 26 de febrer de 2023 | 27 d'agost de 2023 | 9 de juliol de 2024 |
| 10 | 4 | «Contorsions» | «Contorsions» | Adam Wimpenny | Matt Baker | 5 de març de 2023 | 27 d'agost de 2023 | 9 de juliol de 2024 |
| 11 | 5 | «Subterfugis» | «Subterfugis» | Adam Wimpenny | Matt Baker | 12 de març de 2023 | 3 de setembre de 2023 | 10 de juliol de 2024 |
| 12 | 6 | «Comiats» | «Comiats» | Adam Wimpenny | Matt Baker | 19 de març de 2023 | 3 de setembre de 2023 | 10 de juliol de 2024 |

### Tercera temporada

| Núm. d'història | Episodi | Títol original | Data d'emissió original |
| 13 | 1 | «Entitled» | 25 d'abril de 2024 |
| 14 | 2 | «Proposals» | 25 d'abril de 2024 |
| 15 | 3 | «Realisations» | 25 d'abril de 2024 |
| 16 | 4 | «Experiments» | 25 d'abril de 2024 |
| 17 | 5 | «Revelations» | 25 d'abril de 2024 |
| 18 | 6 | «Masquerades» | 25 d'abril de 2024 |

## Producció

Matt Baker va crear i escriure la sèrie a la tardor del 2020. El rodatge va tenir lloc a la localitat italiana de Portofino, i croates de Rijeka, Lovran i Rovinj el 2021. Una adaptació literària de la sèrie, escrita per JP O'Connell, es va publicar el desembre de 2021 abans del llançament de la sèrie a BritBox.
L'abril de 2022, la sèrie va renovar-se per a una segona temporada. El rodatge de la segona temporada va tenir lloc a Croàcia el juliol de 2022 i va ser la producció televisiva més important de l'any al país. La producció va contractar 135 croats per formar part de l'equip de gravació i més de 800 figurants. Es va estrenar des del febrer de 2023 a la cadena australiana Showcase, i des del mes de març del mateix any es va emetre a la britànica ITV.
El febrer de 2023, la sèrie es va renovar per a una tercera temporada. Es va estrenar per primer cop a la plataforma en línia australiana Binge el 25 d'abril de 2024. El 28 de juliol del mateix any es va emetre per la cadena estatunidenca PBS.

## Referències

* ↑ Ugolini, Chiara «I love Italy, da 'Hotel Portofino' a 'White Lotus' passando per 'The morning show': tutti amano l'Italia (vera e falsa)» (en italià). La Repubblica, 27-01-2022 [Consulta: 3 gener 2023].
* ↑ «Hotel Portofino, la serie su Sky dal 28 febbraio. Il trailer» (en italià). Sky TV, 11-02-2022 [Consulta: 3 gener 2023].
* ↑ «Hotel Portofino». TV3. Arxivat de l'original el 2 de gener 2023. [Consulta: 3 gener 2023].
* ↑ «"El gran comediant" de Joel Joan (19,3%) triomfa a TV3 i dobla a la competència». 3 de gener de 2023. El Món de la Tele. [Consulta: 3 gener 2023].
* ↑ «Hotel Portofino | Primeres impressions», 30-07-2023. [Consulta: 7 juliol 2024].
* ↑ «ITV AND BRITBOX WILL FEATURE OPATIJA ON A NEW DRAMA SERIES» (en anglès). BritFlix, 17-06-2021 [Consulta: 3 gener 2023].
* ↑ Bałaga, Marta «Beta Film pre-sells historical family saga Hotel Portofino in the Nordics and the Netherlands» (en anglès). Cineuropa, 26-10-2021 [Consulta: 3 gener 2023].
* ↑ Mautone, Carolina «Hotel Portofino rinnovata per una seconda stagione» (en italià). Coming Soon, 04-04-2022 [Consulta: 3 gener 2023].
* ↑ Zajović, Milena. «Second Season of ‘Hotel Portofino,’ starring Natascha McElhone, Is Croatia’s Biggest Shoot This Year» (en anglès americà), 30-08-2022. [Consulta: 7 juliol 2024].
* ↑ Creamer, Jon. «Hotel Portofino opens its doors for a third season». televisual.com, 16-02-2023. [Consulta: 7 juliol 2024].
* ↑ «Binge: new shows streaming April 2024». Screenhub.
* ↑ Wang, K. L. Connie. «It's Official: 'Hotel Portofino' Is Coming Back for Season 3» (en anglès), 22-06-2024. [Consulta: 7 juliol 2024].